L’Academia de la Llingua Asturiana llamenta los problemes nel usu institucional y alministrativu del idioma y sorraya la necesidá urxente de la oficialidá
#000003
L’Academia de la Llingua Asturiana (ALLA), cumpliendo’l so mandáu de tutela de los derechos llingüísticos, quier tresmitir la so preocupación en rellación colos últimos fechos que, nel escenariu políticu y alministrativu, vuelven a impidir les posibilidaes d’usu normal del asturianu.
#000004
Pa l’ALLA, esta propuesta vulnera l’espíritu de la norma aprobada pola propia Xunta Xeneral nesi sen y restuerce la sentencia del Tribunal Constitucional al respeuto, camudando lo qu’habría ser un éxitu pa la llingua nun fracasu na so xestión y aplicación. Lo que se propón pa la Xunta Xeneral nun tien precedente nos otros parllamentos autonómicos con llingua propia.
#000006
N’otru sentíu, l’ALLA quier sorrayar la inconsistencia qu’implica la falta de reconocimientu, per parte del Principáu, de les certificaciones oficiales d’idiomes qu’entraron en funcionamientu pal asturianu l’añu pasáu. L’Academia apremia a que los departamentos implicaos busquen y afiten una solución definitiva pa nun cayer na incoherencia de tar oficializando unos títulos axustaos al Marcu Européu de les Llingües pa dempués nun los reconocer nos rexistros del propiu Principáu.
#000007
L’Academia de la Llingua Asturiana ye la institución creada en 1980 pol Gobiernu d’Asturies pal estudiu, la promoción y la defensa del asturianu y l’eonaviegu.
#000010